Samî Hêzil

Samî Hêzil (jdb. 1975 li Setmanis, Wan, Bakurê Kurdistanê) nivîskar û wergêrekî kurd e.

 Jiyan 
Samî Hêzil di 1975an de li gundê Setmanisê yê Wanê ji dayik bûye. Wî di sala 1999an de Beşa Ziman û Wêjeya înglîzî ya Zanîngeha Wanê kuta kir. Hêzil ji salên 2000an û vir ve ye ji zimanê înglîzî helbest, roman, kurteçîrokan û berhemên zanistî werdigerîne kurdî. Di kovarên wêjeyî û zanistî yên wek Jiyana Rewşen, Zend, W û Tabularasayê de nivîs û wergerên wî hatine weşandin. Li sazîya Kurdî-Der’ê Şaxa Wanê waneyên wêjeya kurdî dide. Beşdarî panel, konferans û komxebatên derbarê ziman û wêjeya kurdî de bûye. Bi kurdî kurteçîrokan û berhemên lêkolînî dinivîse. Hêzil bavê keçekê ye û li Wanê dijî.

 Berhemên wî 

 Werger:
 Qelareşk û Bîst Helbestên Din, Edgar Allan Poe, helbest, Weşanên Bajar, 2004
 Serpêhatiyên Ulysses, Charles Lamb, roman, Weşanên Lîs, 2010
 Prensê Bextewar, Oscar Wilde, kurteçîrok, Weşanên Sîtav, 2015
 Sînematografî, Blain Brown, sînema, Weşanên Komeleya Akademîya Sînemayê ya Rojhilatê Navîn, 2016
 Belgefîlm, Erik Barnouw, sînema, Weşanên Komeleya Akademîya Sînemayê ya Rojhilatê Navîn, 2016
 Hobbit, J. R. R. Tolkien, roman, Weşanên Lîs, 2023

 Lêkolîn û gotar:
 Kurte Wêjeya Kurdî, Weşanên Sîtav, 2015

 Çavkanî 

Kategorî:Jidayikbûn 1975
Kategorî:Mêrên kurd
Kategorî:Nivîskarên kurd
Kategorî:Wergêrên kurd